Преузето са <https://pravno-informacioni-sistem.rs>

Службени гласник РС 78/2025, Датум: 12.9.2025.

**4377**

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23, 92/23 и 94/24),

Министар пољопривреде, шумарства и водопривреде доноси

**ПРАВИЛНИК**

**о измени Правилника о подстицајима за инвестиције у физичку имовину пољопривредног газдинства за набавку новог трактора**

Члан 1.

У Правилнику о подстицајима за инвестиције у физичку имовину пољопривредног газдинства за набавку новог трактора („Службени гласник РС”, број 28/25, у даљем тексту: Правилник), у члану 20. став 6. речи: „остатка од укупно” бришу се.

Члан 2.

Изузетно од члана 18. став 4. Правилника у 2025. години, подносиоцима захтева који остварују право на подстицаје за инвестиције у физичку имовину пољопривредног газдинства за набавку новог трактора за 2025. годину и за које постоје расположива финансијка средства у складу са посебним прописом којим се уређује расподела подстицаја у пољопривреди и руралном развоју, директор Управе утврђује право на додатни рок у трајању од 60 дана за реализацију одобрене инвестиције и подношење документације којом се доказује реализација одобрене инвестиције.

Члан 3.

Овај правилник ступа на снагу наредног дана од дана објављивања у „Службеном гласнику Републике Србије”.

Број 003752882 2025 14840 007 001 012 001

У Београду, 11. септембра 2025. године

Министар,

проф. др **Драган Гламочић,** с.р.